Kilbitud
Kilbitud ehk anaspiidid (Anaspida) on väljasurnud rühm (klass) selgroogseid. Neid on traditsiooniliselt peetud silmuliste eellasteks. Kilbitute rühma esindajad olid väikesed merelise eluviisiga lõuatud (Agnatha), kel puudusid soomused ja paarilised uimed. Kilbitute lõpused paiknesid reas mõlemal kehapoolel ning enamasti oli neid 6–15 paari. Arvatavasti arenesid nad välja Vara-Siluris ning nende kõrgaeg kestis kuni Hilis-Devoni suure väljasuremislaineni, mille neist elasid üle üksnes silmulised.